open-index/open-wikipedia-markdown huggingface dataset:
יחסי איחוד האמירויות הערביות – הוותיקן

**יחסי איחוד האמירויות הערביות–הוותיקן** הם יחסי החוץ בין **[[איחוד האמירויות הערביות]]** ובין **[[הכס הקדוש]]**. הצורה המוקדמת ביותר של קשר בין פקידי שתי המדינות הייתה כאשר המייסד של איחוד האמירויות השייח' זאיד בן סולטאן אאל נהיאן פגש באופן לא רשמי את יוחנן פאולוס השני בשנת 1980. היחסים בין המדינות לא כוננו עד 31 במאי 2007. על פי הודעת הוותיקן, ההסדר הדיפלומטי התבסס על רצון לקדם "קשרים של ידידות הדדית ולחיזוק שיתוף הפעולה הבינלאומי.

## רקע
הקשרים בין איחוד האמירויות הערביות לכס הקדוש מושפעים במידה רבה על ידי יחסי הנצרות-אסלאם היסטוריים. כמדינה מוסלמית, הקמת יחסי איחוד האמירויות עם הכס הקדוש ברמה של שגרירות הייתה בעיני רבים דחיפה לאוכלוסייה הנוצרית באיחוד האמירויות, המונה כמיליון איש. הכס הקדוש גורס כי קשריו עם איחוד האמירויות מעוצבים באופן בסיסי על ידי ערכי החופש הדתי של המדינה וכן על ידי קיום יחסי אחווה עם הכנסייה הקתולית ואישור הקמת מרכזי פולחן חדשים.

בשנת 2008 איחוד האמירויות הערביות שלחה משלחת בראשותו של עבדול עזיז אל-גוראאר לפגוש את האפיפיור, במה שהיה הביקור ברמה הגבוהה ביותר בוותיקן על ידי גורמים באמירות מאז התקופה בה התחילו היחסים. בדבר האירוע, העיר גוראאר כי איחוד האמירויות הערביות רוצה ליצור קשר חזק עם הוותיקן ולהעצים את המגעים האזרחיים והדתיים. "אנו מצפים שהקשר הזה יתממש בקרוב," הוסיף. בנדיקטוס השישה עשר הזכיר כי הוא מכבד את מאמצי מנהיגי איחוד האמירויות לקידום סובלנות; בנוסף, מזכיר המדינה הוותיקן קרדינל טרסיסיו ברטונה תיאר את איחוד האמירויות הערביות כמודל לדו-קיום בין דתות שונות והוסיף כי דיאלוג בין אמונות היה אפשרי וכי קיצונים מהווים רק מספר מצומצם של חסידי אמונות דתיות.

באבו דאבי ארגן המרכז לענייני מידע פעם אחת סימפוזיון על הנושא "תפקיד הוותיקן בהפצת עקרונות הדו-קיום בעולם והסובלנות הדתית באיחוד האמירויות." הפורום, שכלל דוברים מרכזיים כמו פול-מונד אל-חכם והבישוף פול הינדר, ביקש לעודד דיאלוג על הידידות בין שתי המדינות ועל תפקידה של הדת בחברה.

במאי 2010 מינתה איחוד האמירויות הערביות את השגרירה הראשונה שלה בוותיקן, היסה עבדולה אחמד אל-אוטאיבה. מאז 2016, הארכיבישוף פרנציסקו מונטיליו פדילה הוא הנונציו של הוותיקן לאיחוד האמירויות.

## ביקור האפיפיור
ביוני 2016 האפיפיור קיבל הזמנה לביקור באיחוד האמירויות, והכס הקדוש שלח מכתב לגורמי האומה המאשר כי ביקור יתקיים בשלב מסוים בעתיד. ב-6 בדצמבר 2018 אושר כי האפיפיור יבקר באיחוד האמירויות כדי להשתתף בישיבה הבין-דתית הבינלאומית בנושא "אחווה אנושית" באבו דאבי.

ב-3 בפברואר 2019 נחת האפיפיור פרנציסקוס בנמל התעופה הנשיאותי באבו דאבי, והתקבל על ידי השייח' מוחמד בן זאיד, נסיך הכתר של אבו דאבי וסגן המפקד העליון של כוחות הצבא באיחוד האמירויות, וד"ר אחמד א-טייב, האימאם הגדול מאוניברסיטת אל-אזהר, המשמש כמקור מוביל לחינוך לאסלאם סוני, ויו"ר מועצת הזקנים המוסלמית. ביקור זה הפך אותו גם לאפיפיור הראשון שביקר באזור בחצי האי ערב. ב-4 בפברואר השתתף האפיפיור בישיבה הבין-דתית, במהלכה חתמו הוא וא-טייב על "מסמך על אחווה אנושית לשלום עולמי ולחיים משותפים". באותו יום נאם האפיפיור באנדרטת מייסד אבו דאבי, קיים מפגש עם א-טייב וזקנים מוסלמים אחרים במסגד שייח' זאיד וקיים פגישה עם יורש העצר זייד בארמון הנשיאות. ב-5 בפברואר סיים האפיפיור פרנציסקוס את מסעו לאחר שקיים מיסה מול קהל גדול, המוערך בכ-180,000, בזייד ספורט סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כוכבים ופסים לנצח

**כוכבים ופסים לנצח** (באנגלית: **The Stars and Stripes Forever**; רמז לדגל ארצות הברית) הוא מארש מאת המלחין ג'ון פיליפ סוזה. המארש, שחובר בשנת 1896, נקבע על ידי בית הנבחרים של ארצות הברית למארש הלאומי הרשמי של ארצות הברית.

## היסטוריה
סוזה כתב כי חיבר את המארש בחג המולד של 1896, כאשר שהה על אונייה בדרכו חזרה לארצות הברית לאחר חופשה באירופה. השמעת הבכורה של המארש התקיימה ב-14 במאי 1897 בפילדלפיה והוא התקבל מיד באהדה. בעסקי השעשועים נודע המארש כ"קוד אסון", התזמורת הונחתה לנגן את המארש כאיתות אזעקה בעת אירוע מסכן חיים כגון שרפה באולם ונגינתו היוותה איתות לסדרנים לפנות את הקהל במהירות. שימוש מפורסם בנגינת המארש היה בעת השרפה באוהל הקרקס בהרטפורד ב-1944.

למארש נכתבו גם מילים, אף שאלו אינן מושרות בדרך כלל והביצוע המקובל הוא ביצוע כלי בלבד. במרש זה ניתן למצוא את אחד מתפקידי הסולו הבודדים לפיקולו.

החלק השלישי של המארש (Trio) קיבל את התמליל "Here We Go" ומשמש כהמנון אוהדי כדורגל ובפרט כהמנון מועדון הכדורגל אברטון.

## להאזנה

Sousa's Band - Stars and Stripes Forever.ogg|תזמורתו של סוזה, כפי שהוקלטה על ידי תומאס אלווה אדיסון בשנת 1909
USMC stars stripes forever.ogg|תזמורת חיל הנחתים של ארצות הברית


## קישורים חיצוניים

* על המרש באתר תזמורת חיל הנחתים של ארצות הברית
* National March of America: The Stars and Stripes Forever!

## הערות שוליים

קטגוריה:מוזיקה אמריקאית
קטגוריה:מארש
קטגוריה:ארצות הברית: סמלים לאומיים
קטגוריה:יצירות משנת 1896
הר שפר

ממוזער|מפה של נדודי בני ישראל משנת 1641
**הַר שֶׁפֶר** הוא אתר מקראי, מתחנות נדודי בני ישראל במדבר. שמו מופיע ב: .

בני ישראל הגיעו אל הר שפר מקהלתה, לאחריו המשיכו במסעם וחנו בחרדה.

לדעת התרגום המיוחס ליונתן שם המקום נקרא כך על שם פירותיו הנאים:  - הר שפירותיו נאים.

יש המזהים את הר שפר עם מקום הנקרא כיום 'ג'בל עריף א-נקה', הר במערב הר הנגב, שנמצא כיום בשליטת מצרים. 

## הערות שוליים

קטגוריה:יישובי המקרא
קטגוריה:נדודי בני ישראל במדבר: אתרים
קטגוריה:קצרמר תנ"ך
אברהם גאלאנטי (מקובל)

הרב **אברהם בן מרדכי גאלאנטי** היה מקובל. נולד ברומא בתחילת המאה ה-16 ונפטר בשנת 1560.

## קורות חיים
הרב גאלאנטי עלה לצפת ונהיה מתלמידיו של הרמ"ק.

כמו אביו מרדכי ואחיו המבוגר ממנו, הרב משה גאלאנטי, חי חיי סגפנות וקדושה. על פי מסורת שמופיעה בספר שם הגדולים, לאור עושרו הוא הקים אנדרטה על קברו של רשב"י שעודנה עומדת כיום.

## כתביו
קינת סתרים (נקרא גם קול בוכים) - פירוש קבלי על מגילת איכה. נערך על ידי בנו שמואל תחת אסופה בשם קול בוכים והודפס בוונציה בשנת 1589.

ירח יקר - פירוש על ספר הזוהר. רבי אברהם אזולאי כתב ביאור וקיצור של הספר.

זכות אבות - פירוש על מסכת אבות.

## לקריאה נוספת
* נתן שור **תולדות צפת**
* אברהם דוד - **עלייה והתיישבות בארץ ישראל במאה ה-טז**, עמוד 152

## קישורים חיצוניים
* 
* 
* על הרב אברהם גלאנטי באתר דעת
* 

## הערות שוליים

קטגוריה:מקובלי איטליה
קטגוריה:צפת: אישים
קטגוריה:משפחת גאלנטי
קטגוריה:עולים לארץ ישראל במאה ה-16
קטגוריה:אנשי עליות קדומות לארץ ישראל
קטגוריה:ילידי 1501
קטגוריה:נפטרים ב-1560
סטפני פראפר

**סטפני פראפר** (בצרפתית: **Stéphanie Frappart**; נולדה ב-14 בדצמבר 1983) היא שופטת כדורגל צרפתייה. משמשת כשופטת במשחקים מקומיים בצרפת, וכן במסגרות משחקים של אופ"א ופיפ"א. נמצאת ברשימת שופטי פיפ"א משנת 2009, שפטה בגמר גביע העולם בכדורגל נשים 2019 וכן במספר משחקים חשובים נוספים. פראפר היא האישה הראשונה ששפטה משחקי כדורגל גברים בליגות הבכירות בצרפת, ואף הייתה לאישה הראשונה ששפטה משחק כדורגל גברים בעל חשיבות גבוהה במסגרת אופ"א, כאשר שימשה כשופטת הראשית במשחק הסופר קאפ האירופי לשנת 2019.

בשנת 2011 החלה לשפוט לראשונה במשחקי כדורגל גברים, כאשר ניהלה משחקים בליגה הצרפתית השלישית. בשנת 2014 נהפכה לאישה הראשונה ששופטת במשחקי ליגת המשנה הצרפתית. שפטה לראשונה במשחקי גביע העולם בכדורגל נשים בשנת 2015.

באפריל 2019 הוכרז כי פראפר תהיה לאישה הראשונה שתשפוט במשחקי ליגת העל הצרפתית. ב-28 באפריל שפטה במשחק בין אמיין לשטרסבורג.

פראפר נבחרה לסגל השופטים בגביע העולם בכדורגל נשים 2019 שנערך בצרפת, ואף שפטה במשחק הגמר, בו גברה נבחרת ארצות הברית על נבחרת הולנד.

ב-14 באוגוסט 2019 שפטה פראפר במשחק הסופר קאפ האירופי בו התמודדו ליברפול וצ'לסי.

ב-2020 הייתה פראפר האישה הראשונה ששפטה משחק בליגת האלופות (בין יובנטוס ודינמו קייב). ב-2021 הייתה האישה הראשונה ששפטה משחק במוקדמות המונדיאל, וב-2022 הייתה האישה הראשונה ששפטה משחק בטורניר הגמר של גביע העולם בכדורגל, בין נבחרות גרמניה וקוסטה ריקה (מוקדם יותר שימשה גם כשופטת רביעית במשחקים בין מקסיקו לפולין ובין פורטוגל וגאנה).

## קישורים חיצוניים

## הערות שוליים

קטגוריה:שופטות כדורגל
קטגוריה:שופטי כדורגל צרפתים
קטגוריה:צרפתיות שנולדו ב-1983
קטגוריה:נשים ראשונות בספורט
מקהלות

ממוזער|מפה של נדודי בני ישראל משנת 1641
**מַקְהֵלֹת** הוא אתר מקראי מתחנות נדודי בני ישראל במדבר. שמו מופיע ב 

בני ישראל הגיעו אל מקהלות מחרדה, לאחר מכן המשיכו במסעם וחנו בתחת.

יש הטוענים כי מקהלות היא קהלתה, אחת התחנות הקודמות של בני ישראל במסע, המוזכרת מעט קודם לכן – ב. בתרגום השבעים ובתרגום המיוחס ליונתן נקראת גם קהלתה "מקהלת".

## הערות שוליים

קטגוריה:יישובי המקרא
קטגוריה:נדודי בני ישראל במדבר: אתרים
קטגוריה:קצרמר תנ"ך
תחת (אתר מקראי)

ממוזער|מפה של נדודי בני ישראל משנת 1641
**תָּחַת** הוא אתר מקראי מתחנות נדודי בני ישראל במדבר. שמו מופיע ב 

בני ישראל הגיעו אל תחת ממקהלות, לאחר מכן המשיכו במסעם וחנו בתרח.

## משמעות השם
שם זה נזכר במקומות אחרים בתנ"ך כשם אדם, אך לא כשם מקום. יש שהציעו שזהו שמו של עם כלשהו שישב באזור שהארץ נקראה על שמו, בדומה ל הנזכרת ב.

התרגום המיוחס ליונתן מתרגם , ונראה שהוא מפרש ש"תחת" אינו שם המקום אלא תיאור המוסב על מקהלות הקודם לו, כלומר המקום שמתחת למקהלות.

## הערות שוליים

קטגוריה:נדודי בני ישראל במדבר: אתרים
קטגוריה:קצרמר תנ"ך
Bonsoir

"**Bonsoir**" (בעברית: "**בונסוואר**") הוא סינגל שהוקלט על ידי הזמרת הישראלית עדן בן זקן. השיר יצא לאור ב-13 באוגוסט 2019, בהוצאת חברות התקליטים ארומה מיוזיק ושרית הפקות, כסינגל שלא מתוך אלבום.

עם יציאתו נכנס השיר אל המקום ה-10 במצעד של מדיה פורסט.

## רקע וכתיבה
השיר נכתב על ידי משה בן אברהם, אלעד טרבלסי והולחן על ידי בן זקן, אופק יקותיאל ומשה בן אברהם. יוסי חרסונסקי הפנה כלפי השיר ביקורת מעורבת, תוך שהעניק לו ציון של שניים וחצי כוכבי זהב מתוך חמישה.

## וידאו קליפ
את תסריט הווידאו קליפ כתבה בן זקן והפיקה בשיתוף לירן סגל.

## מיקומי שיא

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אלעד טרבלסי
קטגוריה:שירים שנכתבו על ידי משה בן אברהם
קטגוריה:שירים שהולחנו על ידי אופק יקותיאל
קטגוריה:שירים שהולחנו על ידי משה בן אברהם
קטגוריה:שירים שהולחנו על ידי עדן בן זקן
קטגוריה:שירים שהופקו על ידי אופק יקותיאל
קטגוריה:שירים שהופקו על ידי משה בן אברהם
קטגוריה:שירים על צרפת
קטגוריה:סינגלים בהוצאת ארומה מיוזיק
קטגוריה:סינגלים בהוצאת שרית הפקות
פויאנה בראשוב

**פויאנה בראשוב** (ברומנית: **Poiana Brașov**; בהונגרית: **Brassópojána**; בגרמנית: **Schulerau**) היא אתר סקי מהחשובים ברומניה. היא מהווה רובע מרוחק של בראשוב, כ־166 קילומטר צפונית לבוקרשט. היא שוכנת לרגלי הר טמפה ומוקפת ברכס הקרפטים הדרומיים.

## אתר נופש
פויאנה בראשוב נחשבת לאתר הנופש מהחשובים ברומניה. בחורף כאתר סקי ובקיץ לטיולים לאופני הרים וענפי ספורט נוספים.

מרחב הגלישה של פויאנה בראשוב כולל 12 ק"מ של מסלולים שאורכם הכולל כ-24 ק"מ. כאשר אורך המסלול הארוך ביותר הוא 4,752 מטר. הנקודה הנמוכה ביותר היא בגובה 1,020 מטר והגבוהה ביותר ב-1,799 מטר. באתר 10 מערכות לשינוע הגולשים אל המסלולים: 2 רכבלי קרונות, רכבל גונדולות, 2 רכבלי מושבים (chairlift), ו-5 מעליות סקי (surface lift). האתר מצויד ב"תותחי שלג"  המשמשים לשיפור איכות המסלולים ולהארכת עונת הסקי.

## קישורים חיצוניים

* 

קטגוריה:בראשוב
קטגוריה:אתרי סקי ברומניה
מה זה הדבר הזה

**מה זה הדבר הזה** הוא אלבומה הרביעי של להקת מרסדס בנד. האלבום יצא בשנת 2019 ובוצע על ידי ההרכב החדש של הלהקה (גל תורן כזמר, אורי גת כמתופף, יוגב גלוסמן כבסיסט ויונתן גלילה כגיטריסט). זהו אלבום פופ רוק ומוזיקה אלקטרונית שיצא בתאריך 11 בינואר 2019 לאחר כמעט שנה של הקלטות על ידי הוצאת נענע דיסק.

## היסטוריה
מאז שנת 2012 ניסו גל תורן, אורי גת, יוגב גלוסמן ויונתן גלילה, להוציא אלבום חדש ללהקתם מרסדס בנד, אך ללא הצלחה. תורן העיד כי מספר פעמים הוא וחבריו ללהקה היו משתמשים בסמים בזמן היצירה, והקליטו מספר שירים בזמן היותם מסוממים. לאחר שחלפה השפעת הסמים היו החברים מקשיבים להקלטות של עצמם ולא מאמינים שהם עשו "חומר כל כך גרוע שרצינו להקיא על עצמנו". לבסוף הצליחו הלהקה להקליט מספר שירים שקשורים בחייו של אדם בגיל ה-40 לחייו כשהוא סולן של להקת רוק, החברה הישראלית ככלל ומשבר ההזדקנות. בשונה מאלבומיהם הקודמים של הלהקה, שהיו אלבומי רוק כבד, פאנק ומטאל, האלבום הזה הוא בעיקר אלבום פופ רוק ומוזיקה אלקטרונית. עוד דבר שונה באלבום הוא שבאלבומים קודמים סולן הלהקה, גל תורן, שהוא גם כותב השירים, היה כותב על דברים שעשה בצעירותו: סקס, סמים, אלכוהול ואהבה. ואילו באלבום הזה תורן כבר היה אב לשתי בנות, נשוי, בגיל 40. לכן החומר שכתב לאלבום זה היה קשור בנושאים כמו משבר גיל הארבעים, מחשבות והרהורים על הזקנה ומבט לאחור על חייו.

האלבום יצא לאור בפורמטי תקליטור והורדה דיגיטלית, ושנה לאחר מכן יצא לאור בפורמט תקליט.

## ביקורות
האלבום קיבל ביקורות טובות משלל מבקרי מוזיקה בישראל, אך לא הגיע לחו"ל. האלבום נמכר בארץ במעט עותקים, אך מספר ההורדות שלו באפליקציית "אפל מיוזיק" כבר עברו את ה-10,000. עם זאת, הלהקה החלה להופיע עם שירי האלבום ואפילו קיימו הופעה ארוכה של כשעתיים במועדון בארבי בתל אביב לכבוד האלבום. דודי פטימר מאתר המוזיקה של עיתון מעריב כתב כי "'מה זה הדבר הזה', של להקתו של גל תורן, הוא תקליט רלוונטי שמגיש את המציאות הישראלית היישר לאוזן, במיוחד בתקופת בחירות, בצורה סוערת, פרועה ואוונגרדית". תימורה לסינגר מאתר 'מיסטר G' כתבה כי "מה זה הדבר הזה" הוא תמצית מוזיקלית של הרהורים-ערעורים במצב צבירה שאמור היה כבר לשקף גיל התגברות ולא גיל התבגרות" וגם כי "המרסדסים אינם יהירים. בכנות עולצת הם מצליחים במשימתם, כלומר מתמידים להיות הם - בני עשרים כפול שניים. בראשם גל תורן הסולן והקלידן, שממשיך להפגין נוכחות כריזמטית ופגיעה - מורכבות שמפרנסת אותו כיוצר לצד שאר חברי הלהקה והשותפים לאלבום (אורי גת, אסף גובר, יונתן גלילה, יוגב גלוסמן, יוני כהן ואורן פולק) וכפרפורמר מרהיב ועמוק".

## רשימת שירים

## קישורים חיצוניים
* 
* 
*
*

## הערות שוליים

קטגוריה:אלבומי מרסדס בנד
קטגוריה:אלבומים בעברית
קטגוריה:אלבומי חברת נענע דיסק
גרנד פרי סינגפור

**גרנד פרי סינגפור** הוא מרוץ גרנד פרי, המתקיים אחת לשנה כחלק מסבב מרוצי אליפות הפורמולה 1. המרוץ מתקיים במסלול רחוב באזור מתחם מרינה ביי ובשנת 2008 היה המרוץ הראשון באליפות שהתקיים בלילה. בין השנים 1966–1973 התקיים המרוץ כחלק מאליפות הפורמולה ליברה. בשנת 2008 הצטרף כחלק מאליפות הפורמולה 1. פרננדו אלונסו, נהגה של קבוצת רנו, היה המנצח הראשון במרוץ.

הגרנד פרי של סינגפור תואר לעיתים קרובות על ידי נהגים כ"מרוץ הקשה ביותר בלוח השנה של פורמולה 1". סיבולת הנהגים עומדת באתגרים קשים עקב גורמים כמו חום גבוה, לחות גבוהה, כמות גבוהה של זיעה ואיבוד נוזלי גוף, מספר גבוה של פינות (סה"כ 19) ומרווח קטן לטעויות (בשל חוסר בשוליים לטובת אזורי בריחה במירוץ המתבצע ברחובות העיר).

## היסטוריה
### פורמולה ליברה
המרוץ התקיים לראשונה בשנת 1961 בשם "*Orient Year Grand Prix*". שנה לאחר מכן שונה שם המרוץ ל*גרנד פרי מלזיה*. לאחר קבלת העצמאות של סינגפור בשנת 1965 שונה שם המרוץ ל*גרנד פרי סינגפור*. המרוץ חדל להתקיים אחרי שנת 1973 בשל מספר סיבות: עלייה בעומס התחבורה, הסכנות הבטיחותיות ואי הנוחות שנגרמה בשל חסימת הכבישים לטובת המרוצים

### פורמולה 1
במאי 2007 נחתם חוזה לקיום מרוץ בסינגפור במשך 5 שנים, החל מעונת 2008. חברת התקשורת הסינגפורית סינגטל (Singtel) נתנה את החסות המרכזית לאירוע. ממשלת סינגפור מימנה 60% מעלות האירוע בסך 90 מיליון דולר מתוך 150 מיליון דולר, העלות הכוללת. החום והלחות הגבוהים בסינגפור, הנגרמים עקב האקלים הטרופי והרצון להתאים לשעות השידור המקובלות למרוצים באירופה הביאו להחלטה לקיים את המרוץ כמרוץ לילה. למרות זאת, הטמפרטורה בסביבת תא הנהג יכולה להגיע עד ל-60 מעלות צלזיוס. המסלול הואר לכל אורכו על ידי 1,600 פנסים.

מרוץ הבכורה התקיים בספטמבר 2008, כמרוץ ה-15 מתוך 18 בעונה. פליפה מאסה מקבוצת פרארי זינק מהפול פוזישן, קימי רייקונן, חברו של מאסה לקבוצה, קבע את זמן ההקפה המהירה. פרננדו אלונסו, שזינק מהמקום ה-15, ניצח את המרוץ. ניקו רוזברג ולואיס המילטון השלימו את הפודיום. לקראת המרוץ בשנת 2009 נעשו מספר שינויים בשלוש הפניות הראשונות במסלול על מנת לאפשר יותר עקיפות. שינוי נוסף נעשה בפנייה מספר 10 בה היו מספר תאונות במהלך המרוץ הראשון. אלונסו שב וניצח את המרוץ בשנת 2010, הפעם כנהג בקבוצת פרארי. במהלך המרוץ בעונת 2015 התפרץ צופה למסלול, לאחר שטיפס על הגדר. סבסטיאן פטל ודניאל ריקארדו נאלצו לפנות בחדות על מנת להימנע מלפגוע בו. מכונית בטיחות הוזנקה למסלול והצופה נעצר על ידי המשטרה המקומית ונלקח לחקירה.

בשנת 2012 נחתם חוזה חדש לקיום המרוץ 5 שנים נוספות עד לשנת 2017. ב-2017 נחתם חוזה הארכה נוסף ל-5 שנים נוספות עד לשנת 2021.

מגפת הקורונה הובילה לביטול המרוץ בעונות 2020 ו-2021.

## תיאור המסלול
מסלול המירוץ מתבצע במעגל מפותל באורך מסלול כולל של מעל 305 קילומטרים (190 מייל) הכולל 62 חזרות על מסלול באורך 4.94 ק"מ, אשר בשילוב עם תכונות הקרבה שלו לקירות מוביל לצורך תכוף בשימוש במכוניות בטיחות, ומרחיב עוד יותר את זמן המירוץ עד להתקרבות למגבלת זמן של שעתיים.

המירוץ בוחן עמידה במגבלות הן לנהגים והן למכוניות. יש לו כמה פניות של 90 מעלות, עם רמה גבוהה של שונות, הכוללת קטעים טכניים ושינויי כיוון מהירים. העקיפה נעשית בעיקר בסוף הגזרה הראשונה, שם המהירויות הגבוהות ביותר. אזורי מרווח בריחה קיימים בקצה המקטעים הישרים הארוכים, אך הם קצרים בסטנדרטים של פורמולה 1. במרבית מקטעי המסלול, מכוניות רצות קרוב מאוד לחומות. באופן כללי, הניצחון תלוי בניסיון ובכישוריו של הנהג.

## מנצחי המרוץ

## קישורים חיצוניים

* 

## הערות שוליים

סינגפור
קטגוריה:תחרויות ספורט בסינגפור
מלאיקה מיהמבו

**מלאיקה מיהמבו** (בגרמנית: **Malaika Mihambo**; נולדה ב-3 בפברואר 1994) היא אתלטית מגרמניה, אלופה אולימפית (טוקיו 2020), פעמיים ברציפות אלופת העולם (דוחה 2019, יוג'ין 2022), סגנית אלופת העולם (טוקיו 2025) ופעמיים אלופת אירופה (ברלין 2018, רומא 2024) בקפיצה לרוחק.

## ביוגרפיה
מיהמבו נולדה בהיידלברג, בת לאב מזנזיבר ואם גרמנייה.

### 2013
ב-2013 זכתה באליפות אירופה לנוער בקפיצה לרוחק בתוצאה של 6.70 מטר.

באליפות העולם שהתקיימה במוסקבה באוגוסט אותה שנה סיימה במקום 18 בתוצאה של 6.49 מטר.

### 2014
באליפות אירופה שנערכה בציריך, שווייץ באוגוסט 2014 סיימה רביעית בתוצאה של 6.65 מטר, כמו התוצאה של הזוכה במדליית ארד.

### 2015
ב-2015 זכתה באליפות אירופה עד גיל 23 בתוצאה של 6.73 מטר 

באליפות העולם שנערכה בבייג'ינג, סין, בסוף אוגוסט אותה שנה סיימה שישית בתוצאה של 6.79 מטר.

### 2016
באליפות אירופה שנערכה באמסטרדם, הולנד ביולי 2016 זכתה במדליית ארד בתוצאה של 6.65 מטר, אחרינ איוונה שפאנוביץ' מסרביה (6.94 מטר) וג'זמין סוירס מבריטניה (6.86 מטר).

באולימפיאדת ריו דה ז'ניירו סיימה רביעית בשיא אישי של 6.95 מטר.

### 2018
באליפות העולם באולם שנערכה בברמינגהאם, בריטניה במרץ 2018 סיימה חמישית בתוצאה של 6.64 מטר.

#### אלופת אירופה
באליפות אירופה שהתקיימה בברלין באוגוסט אותה שנה זכתה במדליית זהב בתוצאה של 6.75 מטר, לפני מרינה בך רומנצ'וק מאוקראינה (6.73 מטר) ושארה פרוקטור מבריטניה (6.70 מטר).

### 2019
באוגוסט 2019 זכתה בפעם השלישית באליפות גרמניה בשיא אישי של 7.16 מטר.

#### אלופת עולם
באליפות העולם שנערכה בדוחה, קטר ב-6 באוקטובר 2019 זכתה במדליית זהב בקפוצה לרוחק בשיא אישי של 7.30 מטר, לפני מרינה בך רומנצ'וק (6.92 מטר) ואסה ברומה מניגריה (6.91 מטר). התוצאה שקבעה מדרגת אותה במקום 12 בעולם בכל הזמנים.

באותה שנה זכתה באליפות ליגת היהלום.

### 2020
בשנת 2020 היא השיגה תוצאה של 7.07 מטר באולם, בין התוצאות הטובות של קופצות גרמניות בכל הזמנים ובמקום עשירי בעולם בכל הזמנים ובכך היא עברה את אלכסנדרה וסטר.

### 2021
באליפות אירופה באולם שנערכה בטורון, פולין במרץ 2021 זכתה במדליית כסף בתוצאה של 6.88 מטר, אחרי מרינה בך רומנצ'וק (6.92 מטר) ולפני קאדי סנייה משוודיה (6.75 מטר).

#### אלופה אולימפית
באולימפיאדת טוקיו זכתה במדליית זהב בקפיצה לרוחק בתוצאה של 7.00 מטר, לפני בריטני ריס מארצות הברית (6.97 מטר) ואסה ברומה (6.97 מטר).

### 2022
באליפות העולם שנערכה ביוג'ין אורגון ארצות הברית ביולי 2022 זכתה בפעם השנייה ברציפות במדליית זהב בקפיצה לרוחק בתוצאה של 7.12 מטר, לפני אסה ברומה (7.02 מטר) ולטיסיה אורו מלו מברזיל (6.89 מטר).

היא זכתה חמש פעמים באליפות גרמניה באצטדיון וחמש פעמים באולם.

## שיאים אישיים
### אצטדיון
* קפיצה לרוחק: 7.30 מטר (2019)

### אולם
* קפיצה לרוחק: 7.07 מטר (2020)

## קישורים חיצוניים

* 

קטגוריה:קופצות לרוחק גרמניות
קטגוריה:אלופות אירופה באתלטיקה
קטגוריה:אלופות עולם באתלטיקה
קטגוריה:אלופות אולימפיות: קפיצה לרוחק
קטגוריה:אלופות אולימפיות מגרמניה
קטגוריה:אתלטיות גרמניות באולימפיאדת ריו דה ז'ניירו (2016)
קטגוריה:אתלטיות גרמניות באולימפיאדת טוקיו (2020)
קטגוריה:קופצות לרוחק באולימפיאדת טוקיו (2020)
קטגוריה:קופצות באולימפיאדת פריז (2024)
קטגוריה:זוכות מדליית כסף אולימפית: אתלטיקה
קטגוריה:גרמניות שנולדו ב-1994
Ciao Italia: Live from Italy

***Ciao Italia: Live from Italy*** (בעברית: **שלום איטליה: בהופעה חיה מאיטליה**) הוא אלבום ההופעה השני של הזמרת-יוצרת האמריקאית מדונה. אלבום ההופעה יצא לאור ב-24 במאי 1988, על ידי חברות התקליטים האחים וורנר וסייר רקורדס.

עם יציאתו נכנס אלבום ההופעה אל המקום הראשון במצעד אלבומי הווידאו של בילבורד.

## רקע והפקה
האלבום הופק על ידי ריקרדו מריו קוראטו ובוים על ידי אגברט ואן היס. כמה שבועות לאחר צאתו, העניק איגוד תעשיית ההקלטות האמריקאי לאלבום את תואר הפלטינה, על סך מכירות של כ-100,000 עותקים בארצות הברית.

כמה שנים לאחר צאתו, הועלה האלבום לרשת הזרמת המדיה ספוטיפיי.

## רשימת רצועות

## מיקומי שיא
כל מצעדי האלבומים שלהלן, הם מצעדי אלבומי וידאו בלבד, ובהם מדונה הצליחה לכבוש פסגות מצעדים רבות.

## נתוני מכירות

## קישורים חיצוניים

## הערות שוליים

קטגוריה:אלבומי וידאו של מדונה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומי חברת וורנר רקורדס
האספן (סרט, 1965)

**האספן** (באנגלית: **The Collector**) הוא סרט מותחן פסיכולוגי אמריקאי משנת 1965 בבימויו של ויליאם ויילר, עם טרנס סטמפ וסמנתה אגר בתפקידים הראשיים.

התסריט מבוסס על רב המכר "האספן" של ג'ון פאולס (1963).

## תקציר העלילה
פרדריק קלג (טרנס סטמפ) הוא פקיד בנק מתוסכל וסובל מתסביך נחיתות. הוא אנטמולוג חובב ואספן פרפרים כפייתי. פקידי הבנק לועגים לו עד שהוא זוכה בסכום גבוה בהימורי ספורט. הוא רוכש לו בית עתיק בסביבה כפרית עם מרתף, מעביר לשם את אוסף הפרפרים שלו ומצייד אותו לקראת מזימת חטיפה.

הוא מסתובב בלונדון ועוקב אחרי סטודנטית יפהפייה לציור בשם מירנדה גריי (סמנתה אגר). הוא יודע שלא יוכל לגרום לכך שתתאהב בו ומחליט לחטוף אותה. הוא מצליח לחטוף אותה באמצע היום בעזרת הרדמה בכלורופורם ונועל אותה במרתף. מירנדה חושבת שנחטפה בגלל כופר אבל הוא מרגיע אותה ואמר שתשהה במקום ארבעה שבועות ותלמד להכיר אותו ולהתאהב בו. לאחר ניסיון בריחה שכשל היא מחליטה לשתף פעולה. פרדריק מביא אותה לבית ומראה לה את אוסף הפרפרים שלו והיא נתקפת חרדה ומטיחה בו שהיא למעשה גם פרפר באוסף שלו.

לאחר ארבעה שבועות הוא מביא אותה שוב לביתו ומכין לה ארוחת פרידה. לאחר שמתברר לה שהוא אינו מתכוון לשחרר אותה היא מנסה לברוח והוא תופס אותה בכוח ומרדים אותה שוב בכלורופורם. היא נרדמת והוא נשכב בצמוד אליה אבל לא שוכב איתה.

כשהיא מתעוררת, הוא מוביל אותה כפותה למרתף בגשם שוטף. בדרך היא מוצאת את חפירה ומכה בראשו. הוא נופל שטוף דם אך מצליח לגבור עליה ולהכניסה למרתף. הוא נוסע לבית חולים וחוזר כעבור שלושה ימים אך מוצא אותה מתה לאחר שלקתה בדלקת ריאות. הוא קובר אותה ליד הבית ויוצא שוב ללונדון לחטוף בחורה שיש לה פחות דרישות.
### פרסים
סמנתה אגר זכתה בפרס גלובוס הזהב לשחקנית הטובה ביותר - סרט דרמה ובפרס השחקנית הטובה ביותר בפסטיבל הקולנוע בקאן והייתה מועמדת לפרס אוסקר לשחקנית הטובה ביותר.

ויליאם ויילר היה מועמד לפרס אוסקר לבמאי הטוב ביותר ולפרס גלובוס הזהב לסרט הטוב ביותר - דרמה.

טרנס סטמפ זכה בפרס השחקן הטוב ביותר בפסטיבל הקולנוע בקאן.

הסרט זכה גם בפרס אוסקר לתסריט המעובד הטוב ביותר.

## קישורים חיצוניים

* קדימון לסרט האספן, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1965
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי קולומביה
קטגוריה:סרטי מתח אמריקאיים
קטגוריה:סרטי מותחן פסיכולוגיים
קטגוריה:סרטי אימה
קטגוריה:סרטי ויליאם ויילר
קטגוריה:סרטים המבוססים על רומנים בריטיים
משה זריהן

הרב **משה זריהן** (ה'תרל"ח, 1877 לערך - כ"א בחשוון ה'תשי"ד, 30 באוקטובר 1953) היה אב בית הדין ורבה הראשי של מרקש כארבעים שנה.

## תולדות חייו
נולד במרקש בסביבות שנת ה'תרל"ח (1877). אביו רבי אברהם היה ראש ישיבה בעיר ודיין, וכך גם סבו שימש כדיין. אמו הייתה בתו של הרב מרדכי הצרפתי, דיין במרקש. בצעירותו למד אצל אביו. בסביבות שנת ה'תרס"ט (1909) החל לשבת כדיין בבית הדין בעיר, ובשנת ה'תרצ"ה לאחר פטירתו של אב בית הדין רבי שלמה אבן חיים, התמנה על ידי ועד העיר בראשותו של הגביר דוד זעפרני גם לתפקיד אב בית הדין. בבית דינו ישבו בין השאר הרבנים שאול אבן דנאן, אפרים שלום אנקאווא ומרדכי קורקוס. בשנת ה'תש"ט יצא לגמלאות, לאחר כארבעים שנות רבנות ודיינות. הרב מרדכי קורקוס החליפו בתפקידו לאחר פרישתו.

נפטר בכ"א בחשון ה'תשי"ד, בגיל 76 ונקבר במרקש. עצמותיו הועלו בשנת 1994 לבית העלמין שדה יהושע (כפר סמיר) בחיפה על ידי נכדו.

נשא את פרוח לבית משפחת פינטו, ממנה נולד לו בנו יעקב, ולאחר מכן הם התגרשו. בהמשך נישא לחנינה לבית עבו, נולדו לו עוד ארבעה בנים ובת: אברהם, שלמה, רפאל, חביב ומסעודה. ניניו הם הרב משה זריהן, מחבר סידור "דרכי אבות", והסופרת טרז דביר.

בשנת ה'תשע"ט הוציאו לאור בני משפחתו את הספר **פסקי הרמ"ז** המכיל מבחר מפסקיו.

## לקריאה נוספת
* שלמה זלמן מיארה, **מראקש וחכמיה**, חלק א, עמ' 294
* הרב יוסף הלל, **עדה המצבה: מצבות מראכש** ירושלים ה'תשע"ו, עמ' 248–253.
* חביב איבגי, **אבני זיכרון לקהילת מראקש**, לוד ה'תשס"ד, עמ' קלט.

## קישורים חיצוניים
* הרב אברהם אסולין, קבר רבי משה זריהן רב העיר מראכש, סרטון באתר YouTube.
* אשר ויצמן, **[http://www.cimetierejuifmarrakech.com/rabbi-moshe-zrihen-ztl/ Rabbi Moshe ZRIHEN (ztl)]**, אתר קהילת מרקש.
* רבי משה זריהן, באתר MyTzadik

## הערות שוליים

קטגוריה:ילידי 1877
קטגוריה:רבנים מרוקאים
קטגוריה:יהודים מרוקאים
קטגוריה:מרקש: רבנים
קטגוריה:מחברי ספרי שו"ת
קטגוריה:אבות בתי דין
קטגוריה:אישים שהועלו לקבורה בשנית בארץ ישראל
קטגוריה:אישים הקבורים בבית הקברות שדה יהושע
קטגוריה:נפטרים ב-1953
בוב גרוס

**רוברט אדווין "בוב" גרוס** (באנגלית: **Robert Edwin "Bob" Gross**; נולד ב-3 באוגוסט 1953) הוא כדורסלן עבר אמריקאי, אשר שיחק בליגת ה-NBA בין השנים 1975–1983. ממוצעיו הכוללים לאורך הקריירה הם 8.9 נקודות, 2.4 ריבאונדים ו-1.3 אסיסטים למשחק.

בעונת  זכה באליפות ה-NBA כשחקן פורטלנד טרייל בלייזרס. בדצמבר 2008 הפרישה הקבוצה את גופייתו, עם המספר "30".

## קריירת משחק
בשנת 1971 החל גרוס ללמוד באוניברסיטת סיאטל, ולאחר שנתיים עבר לאוניברסיטת המדינה של קליפורניה בלונג ביץ' ("לונג ביץ' סטייט"). בשתי עונותיו בקבוצת הכדורסל של לונג ביץ' קלע 11.5 נקודות בממוצע למשחק, תחת המאמן לוט אולסון.

בדראפט ה-NBA 1975 נלקח גרוס בבחירה ה-25, על ידי פורטלנד טרייל בלייזרס. בעונתו השנייה בפורטלנד שימש כשחקן חמישייה קבוע, לצד ביל וולטון, מוריס לוקאס, ליונל הולינס ודייב טוורדזיק, וקלע 10.3 נקודות בממוצע למשחק. בפלייאוף של אותה עונה גברה פורטלנד על שיקגו בולס (2–1), דנוור נאגטס (4–2), לוס אנג'לס לייקרס (4–0) ופילדלפיה 76' (4–2) בדרך לזכייתה הראשונה באליפות ה-NBA. לאורך סדרת הגמר הצטיין גרוס עם ממוצעים של 17.3 נקודות, 5.7 ריבאונדים, 3.5 אסיסטים ו-2.2 חטיפות למשחק. בעונת  נבחר גרוס לחמישיית ההגנה השנייה של העונה, לצד וולטון, לוקאס והולינס אשר נבחרו לחמישייה הראשונה.

בפברואר 1983, לאחר 7 עונות בפורטלנד, חתם על חוזה בסן דייגו קליפרס. בעונתו היחידה עם הקליפרס קלע 3.1 נקודות בממוצע למשחק, ובסיומה פרש ממשחק, בגיל 29.

בדצמבר 2008 הפריש מועדון הטרייל בלייזרס את גופייתו של גרוס, עם המספר "30", ובכך הפך לשחקן השביעי מקבוצת האליפות של עונת 1977 שזוכה לכבוד זה. הפרשת גופייתו של גרוס, כמו גם אלו של חבריו לקבוצה טוורדזיק, לויד ניל ולארי סטיל, נחשבת בעיני רבים כ"לא מוצדקת".

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אמריקאים
קטגוריה:לוס אנג'לס: כדורסלנים
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:כדורסלני סן דייגו קליפרס
קטגוריה:כדורסלנים ב-NBA שגופייתם הופרשה
קטגוריה:כדורסלני אוניברסיטת המדינה של קליפורניה בלונג ביץ'
קטגוריה:כדורסלני אוניברסיטת סיאטל
קטגוריה:אמריקאים שנולדו ב-1953
ארץ אואטס

**ארץ אואטס** (באנגלית: **Oates Land**) היא אזור במזרח אנטארקטיקה, המהווה חלק מהטריטוריה האנטארקטית האוסטרלית שבאנטארקטיקה.

צורת ארץ אואטס היא צורת טריז, המשתרע לפנים היבשת מחוף אואטס בין קו אורך 53°45' מזרח לקו אורך 160° מזרח, ובין קו רוחב 60° דרום לקוטב הדרומי.

ארץ אואטס גובלת במזרחה בשטח חסות רוס, ובמערבה בארץ ג'ורג' החמישי.

## היסטוריה
### גילוי האזור
אזור ארץ אואטס נצפתה לראשונה בפברואר 1911, על ידי סגן הארי פנל, מהצי המלכותי הבריטי, מפקד ה"טרה נובה" - ספינת המחקר של משלחת טרה נובה, שחקרה את אנטארקטיקה בין השנים 1913–1910.

האזור מופה על ידי המשלחת האנטארקטית הלאומית הבריטית (שחקרה את אנטארקטיקה בין השנים 1913 - 1910), ולאחר מכן אזור חוף ארץ אואטס צולם על ידי צי ארצות הברית במסגרת מבצע קפיצה לגובה בין השנים 1947–1946, וכן על ידי המשלחת האנטארקטית הסובייטית (בשנת 1958), משלחת החקר האנטארקטית הלאומית האוסטרלית (בשנים 1959, 1961, 1962), על ידי צי ארצות הברית בשנים 1962–1960 ולבסוף על ידי הסקר הגאולוגי של ארצות הברית בשנים 1964–1963.

### מקור השם
ארץ אואטס נקראת על שמו של אדגר אואטס.

קבוצתו של רוברט פלקון סקוט נתקלה בתנאים קשים באופן קיצוני במסעם חזרה מהקוטב הדרומי, בעיקר עקב מזג אוויר גרוע במידה בלתי מצויה, אספקת מזון ירודה, חבלות שנגרמו בנפילות, והשפעות הצפדינה וכוויות הקור, שחברו יחד להאט את התקדמותם. ב-17 בפברואר 1912, סמוך לרגלי קרחון בירדמור, מת אדגר אוונס (חבר המשלחת), כנראה, לדעת חבריו, כתוצאה מפגיעת ראש בנפילה אל תוך בקע כמה ימים קודם לכן. רגליו של אואטס נפגעו מכוויות קור קשות וייתכן (אם כי לא הוכח) שפצע המלחמה שלו נפתח מחדש בגלל השפעות הצפדינה. אין ספק שהוא נחלש והלך בקצב מהיר יותר מחבריו. ברישום ביומנו מיום 5 במרץ כתב סקוט "רגליו של אוטס במצב נורא... החייל המסכן כמעט גמור." התקדמותו האיטית יותר של אואטס, שיתר השלושה מיאנו להפקירו מאחור, גרמה לקבוצה לפגר בלוח הזמנים. בממוצע של 105 ק"מ בין תחנות המזון שהונחו מראש ומלאי של שבוע בלבד של מזון ודלק שסיפקה כל תחנה, נדרשה הקבוצה לקיים מכסת צעידה של למעלה מ-14 ק"מ ביום כדי להצטייד במנות מספיקות למסע 640 הק"מ האחרונים של מסעם חזרה על פני חומת הקרח רוס. אלא שמספר זה היה המיטב שהצליחו להגיע אליו בכל יום נתון והוא הלך והצטמצם לעיתים לכ- 4.8 ק"מ ביום בגלל מצבו המחמיר של אואטס. ב-15 במרץ אמר אואטס לחבריו, שאיננו יכול להמשיך והציע להם להניחו בשק השינה שלו. הם סירבו. הוא הצליח לגרור את עצמו עוד כמה קילומטרים אותו יום אבל מצבו החריף במשך לילה.

בבוקר ה-16 במרץ הקיץ אואטס משנתו וידע, כי עליו להקריב את עצמו כדי לתת לאחרים סיכוי להינצל. סקוט כתב, שאואטס אמר להם, "אני רק יוצא החוצה ואולי אתעכב זמן מה", ויצא, חוסך מעצמו את הכאב והמאמץ של נעילת מגפיו. הוא יצא מן האוהל אל תוך סופת השלג בקור של 40°- צלזיוס, אל מותו.

## קישורים חיצוניים

* ארץ אואטס באתר הסקר הגאולוגי של ארצות הברית
* ארץ אואטס באתר הגאזט האנטארקטי המשווה SCAR של ממשלת אוסטרליה

## הערות שוליים

*
אואטס
אואטס
אואטס
יחסי אוסטריה–קוסובו

**יחסי אוסטריה–קוסובו** מתבססים על שיתוף פעולה דיפלומטי וביטחוני הדוק. אוסטריה הייתה בין המדינות הראשונות שהכירו בעצמאות קוסובו בשנת 2008, ומאז שתי המדינות מחזיקות שגרירויות הדדיות, לקוסובו בווינה ולאוסטריה בפרישטינה. אוסטריה תומכת בשילוב קוסובו באיחוד האירופי, ושר החוץ האוסטרי אף קרא למדינות אירופה להכיר בקוסובו בה. בתחום הביטחוני, אוסטריה תורמת באופן פעיל ליציבות האזור באמצעות הצבת כ-600 חיילים בכוח קוסובו של נאט"ו. 

## הערות שוליים

קטגוריה:ערכים ללא קטגוריות פיזיות - יחסי חוץ
מזהירי שבת

**מזהירי שבת** הוא שם ששימש ארגונים רבים לעידוד שמירת השבת.

## היסטוריה
על ארגונים בשם "מזהירי שבת" דווח בהצפירה כבר בשנות ה-80 של המאה ה-19. בדצמבר 1882 מסופר על חברת מזהירי שבת שהוקמה בלומז'ה:
:החברה הזאת היא: "מזהירי שבת". מטרתה, להזהיר כל עושי מלאכה ורוכלי מרכולת בחנויות ובשווקים וברחובות, לשבות ולהנפש מעבודתם טרם התקדש ליל שבת, ולא יחללו את הקודש בשגגה, כאשר הסכין הסכינו עד הנה מבלי דעת. כי מה מאד רבתה המכשלה הזאת אצל כל עושי מקנה וקנין, בפרט בימי חורף הקצרים. עתה יסובבו בעירנו הרבה ראשים, אצילי העיר ונכבדיה, חליפות וצבא למו, והמה יפריעו את העם ממלאכתם ועבודתם, והמכשלה הזאת יוסר מן הוא והלאה. לא אמנע יקר ותהלה מראשי מיסדי החברה, ה"ה הרב הגאון רב פעלים וכו' וכו' אליעזר שמחה ראבינאוויץ רב דפה, ומשנהו הרב הגאון וכו' יהושע העשיל פריימאן מו"צ דפה, אשר מאתם הייתה שומה ליסד חברה כזאת"

בספטמבר 1889 תוארה החברה בביאליסטוק:
:

הרב ישראל מאיר הכהן יצא בקריאה להקים בכל מקום יישוב חברת "מזהירי שבת" וכתב: "אם יהיו מפקחים על זה יצילו הרבה נפשות קדושות מעוון חילול שבת החמור" וחזר על בקשתו זו שוב ושוב במכתביו.

בשנות ה-20 פעלו חברות של מזהירי שבת במקומות רבים ברחבי פולין וליטא.

בשנות ה-30 הוקמו חברות מזהירי שבת במספר יישובים בארץ ישראל. דב סוקולובסקי הקים חברת מזהירי שבת בירושלים וחברות פעלו גם בחדרה ובבני ברק.

## דרכי פעולה
עיקר מטרת חברת מזהירי שבת במכתבי החפץ חיים היה להוכיח את בעלי החנויות לסגור אותם בזמן.

חברות מזהירי שבת חפשו דרכים מגוונות לעודד את שמירת השבת. בסלונים הם הביאו להסכמת מובילי הסחורות והסבלים שסחורות שהגיעו לעיר במוצאי שבת או בשבת יובלו לאחר השבת בחצי המחיר הרגיל, כדי למנוע את הובלת הסחורות בשבת עצמה.

בירושלים, החברה פעלה אצל שלטונות המנדט בדרישה לחייב את סגירת החנויות ביום שישי לפני כניסת השבת. החברה זקפה לזכותה את העובדה שבתי הקולנוע בירושלים היו סגורים בשבת. ראשי החברה גייסו מאות מתנדבים שארגנו פעולות מחאה וניהלו מאבק נגד פתיחת עסקים וחילולי שבת בירושלים. בין המשתתפים המפורסמים בפעילות החברה בירושלים היו הרבנים: אריה לוין, דב סוקולובסקי שבתי יודלביץ, חייקל מילצקי, מרדכי אליהו וישראל יעקב פישר. סוקלובסקי נהג לשלוח מכתבים לאנשים שנראו מחללים שבת שבהם ביקש מהם שלא לחלל שבת.

בחדרה פעלה החברה לחקיקת חוק שיצמצם את חילול השבת.

### אופי הפעילות בירושלים ובני ברק
חברות "מזהירי שבת" לא היו היחידות שפעלו למען שמירת השבת בארץ ישראל ולצדן פעלו חברות אחרות תחת שמות כמו "למען השבת", "שומרי שבת", "משמרת שבת" ו"מגיני השבת".

בנטורי קרתא הציגו את ההבדל, לשיטתם, בין מזהירי שבת בירושלים לבין שאר החברות:
:"וחברי מזהירי שבת קימו ומקיימים מדי שבוע בשבוע חיוב המחאה, "עד הכאה". ובזה שונה מזהירי שבת מכל יתר הארגונים אשר קוראים לעצמם מצילי שבת. כי האחרים מנהלים משא ומתן עם המחללי שבת והשלטון ובוחרים את הרע במיעוטו ומוותרים מצדם על חשבון השבת".

בירושלים היו מקרים רבים בהם נעצרו מזהירי שבת על הפרת הסדר הציבורי.

בספר על החזון אי"ש מתוארת פעילות מזהירי השבת בבני ברק:
:"בהשראתו ובעידודו נתארגנו אנשי לבב — מהם דיירים מקומיים ומהם בני ישיבת ״בית יוסף״ הנובהרדוקאית — להפקיד שומרים ״על חומותיך שבת״, ... לחמו בגבורת־לביאים כדי למנוע מעבר כלי רכב דרר חוצות בני־ברק נתנו גוום למכים והלכו בשמחה להיכלא על ־ידי משטרת המנדט, ב״עוון״ מחאתם ..."

## הערות שוליים

קטגוריה:שבת
קטגוריה:ארגונים יהודיים
אתר הצלילה בים האדום

**אתר הצלילה בים האדום** (באנגלית: **The Red Sea Diving Resort**, מופץ גם בשם: **Operation Brothers** - מבצע אחים) הוא מותחן ריגול משנת 2019, בהשראת סיפור אמיתי. הסרט מבוסס על פעילות המוסד בסודאן, ובעיקר בשימוש שנעשה בראשית שנות ה-80 בכפר הנופש הנטוש "ארוס" בחוף סודאן במסגרת מבצע נמל בית, כבסיס להסוואת פעילות להעלאת יהודי אתיופיה מסודאן לישראל.

הסרט צולם בדרום אפריקה ובנמיביה. את צוות סוכני המוסד שביצע את המשימה מוביל ארי לוינסון (כריס אוונס). צוות השחקנים כולל גם את היילי בנט, מיכיל האוסמן, אלסנדרו ניבולה, גרג קיניר ובן קינגסלי. הקרנת הבכורה של הסרט התקיימה בפסטיבל הסרטים היהודי בסן פרנסיסקו, ב-28 ביולי 2019. הוא יצא לאקרנים ב-31 ביולי 2019 על ידי נטפליקס. הסרט זכה לאהדה יחסית מצד הקהל, אך לא זכה לשבחי המבקרים.

## עלילה
קבדה בימרו, יהודי-אתיופי מביתא ישראל, מגייס את עזרתו של סוכן המוסד הישראלי ארי לוינסון, כדי לעזור להביא את חבריו היהודים לישראל לאחר שברחו מאתיופיה למדינה המוסלמית סודאן, בה מענים והורגים אותם על פי רצון הממשלה. ארי מסכים ומאתר בית מלון נטוש בחוף סודאן. הוא משכנע את ראשי המוסד לחכור את בית המלון ככיסוי להעלאת היהודים. הוא מגייס כמה מחבריו ועמיתיו לשעבר: רייצ'ל רייטר, ג'ייק וולף, מקס רוז וסמי נבון שיסייעו לו בתוכנית.

כאשר תיירים מגיעים למלון בטעות ארי מבין שהם יכולים להשתמש בהם לחיזוק סיפור הכיסוי. התוכנית מצליחה וארי וחבריו מתחילים להוציא קבוצות קבוצות דרך הים אל עבר ספינה של חיל הים, אך הממשלה והצבא, בראשות הקולונל העריץ עבדל אחמד, מגלים על בירמו והורגים קבוצה של יהודים שמסרבים להסגיר את הכוח שמוציא אותם מסודאן. אחמד מבקר באתר הנופש עם כמה מאנשיו, אך לא מוצא שום עדות לפעילות המוסד.

ארי וסמי נעצרים בלילה על ידי הממשלה לאחר שהצוות מצליח לחלץ קבוצת יהודים, אך הם משוחררים. אחמד ואנשיו מבקרים שוב באתר הנופש, רק שהפעם רחל נאלצת להרוג את אחד הגברים כאשר הוא מוצא את היהודים המסתתרים. אחמד ואנשיו עוזבים את המלון מבלי לדעת על המוות, בזמן שארי וצוותו מתווכחים על מה לעשות.

בידיעה שאחמד ואנשיו יחזרו, ארי מחליט לפנות מספר גדול של יהודים במטוס אליו הוא יזכה לגישה בעזרת וולטון בואן, סוכן CIA, אותו פגש ארי כמה פעמים בעבר. ברגע שבואן, ארי וצוותו מסיימים להביא את כל היהודים (כולל קאבדה שנפצע מדקירה) אל המטוס, אחמד מגיע עם אנשיו, אך הם לא מצליחים למנוע מהמטוס להמריא.

הסרט מסתיים עם תמונות מהאירועים האמיתיים, מהמלון בסודאן והירידה של ביתא ישראל מהמטוסים, כשברקע מתנגן השיר "ממעמקים" של עידן רייכל.

## שחקנים
* כריס אוונס בתור ארי לוינסון מפקד הכוח.
* מייקל קנת' ויליאמס בתור קאבדה בימרו, סוכן מוסד יהודי-אתיופי.
* היילי בנט בתור רחל רייטר, סוכנת מוסד.
* מיכיל האוסמן בתור יעקב (ג'ק) וולף, סוכן מוסד.
* אלסנדרו ניבולה בתור סמי נבון, רופא הכוח.
* בן קינגסלי בתור איתן לוין, מפקד המוסד.
* גרג קיניר בתור וולטון בוום, סוכן CIA.
* אלכס האסל בתור מקס רוז, סוכן מוסד

## ביקורות
הסרט קיבל ביקורות פושרות:

הסרט קיבל דירוג של שלושה וחצי כוכבים בהארץ, וזכה לשבחים על ההשקעה בסצנות אקשן ובהקפדה על העיצוב של התקופה, לצד ביקורת סצנות מופרזות או קלשיאתיות.
## ראו גם
* מבצע משה
* מבצע אליהו
* מבצע אחים

## קישורים חיצוניים

## הערות שוליים

קטגוריה:המוסד בתרבות ובאמנות
קטגוריה:נטפליקס: סרטים
קטגוריה:סרטי 2019
קטגוריה:סרטים אמריקאיים המבוססים על סיפור אמיתי
קטגוריה:סרטים באנגלית
קטגוריה:צה"ל בקולנוע
פרארי 195 אינטר

**פרארי 195 אינטר** (באיטלקית: **Ferrari 195 Inter**) היא מכונית ספורט בתצורת קופה מתוצרת יצרנית מכוניות הספורט והמרוץ האיטלקית פרארי אשר יוצרה בין השנים 1950–1951.

## "פרארי 195 אינטר"

* יוצרו 28 יחידות.
* מנוע קדמי.
* מנוע בנזין.
* סוג הנעה: הנעה אחורית.
* מאייד יחיד מתוצרת "וובר" מסוג "36 DCF".
* קיבולת מכל דלק - 72 ליטר.
* בלמים: קדמיים ואחוריים תוף בשליטה הידראולית.
* מתלים: מלפנים: גלגלים עצמאיים עם קפיץ עלה צלב ובולמי זעזועים הידראוליים / אחוריים: גשר קשיח, קפיצי עלים אורכיים חצי אליפטיים, בולמי זעזועים הידראוליים.
* מידות צמיגים: קדמיים: 5.50x15, אחוריים: 6.00x15.
* תאוצה בין 0-100 קמ"ש היא 9.4 שניות (דגם "Touring Coupe").

### דגמים

* "Touring Coupe" - יוצרה 1 יחידה.
* "Touring Berlinetta" - יוצרו 2 יחידות.
* "Vignale Coupe" - יוצרו 12 יחידות.
* "Vignale Berlinetta" - יוצרה 1 יחידה.
* "Ghia Coupe" - יוצרו 8 יחידות.
* "Ghia Coupe 2+2" - יוצרו 3 יחידות.
* "Motto Coupe" - יוצרה 1 יחידה.

## תמונות

קובץ:1951-05-04 Torino Ferrari 195 0081S.jpg | "פרארי 195 אינטר" דגם "Inter Touring Coupe" 
קובץ:1951-04-15 Coppa Intereuropa Monza Ferrari 195 0083S Cornacchia.jpg | "פרארי 195 אינטר" דגם "Inter coupe Vignale" שנת 1951
קובץ:P1220256 (6242570817).jpg | "פרארי 195 אינטר" דגם "Inter Coupe Ghia"
קובץ: Ferrari 195.JPG | "פרארי 195 אינטר" דגם "Inter Coupe Ghia"
קובץ:P1220261 (6243087454).jpg | "פרארי 195 אינטר" דגם "Inter Coupe Ghia"
קובץ:1951 Ferrari 195 Inter Ghia, ex-Villoresi, rear left.jpg | "פרארי 195 אינטר" דגם "Inter Coupe Ghia" 
קובץ: 1951 Ferrari 195 Inter, 135hp, V12, 2487cc p1.JPG  | "פרארי 195 אינטר" דגם "Inter coupe Vignale" שנת 1951
קובץ:1951 Ferrari 195 Inter, 135hp, V12, 2487cc p6.JPG | "פרארי 195 אינטר" דגם "Inter coupe Vignale" שנת 1951
קובץ:1950 Ferrari 195S Inter Vignale Competizione Coupé (right rear), Greenwich 2018.jpg | "פרארי 195 אינטר" דגם "Inter coupe Vignale" שנת 1950


## ראו גם
* פרארי S 159
* פרארי S 195

## קישורים חיצוניים

* 
* 

## הערות שוליים

קטגוריה:מכוניות ספורט
קטגוריה:מכוניות קופה
195 אינטר
קטגוריה:כלי רכב איטלקיים
קטגוריה:דגמי מכוניות שהושקו ב-1950
Blond Ambition World Tour Live

***Blond Ambition World Tour Live*** (בעברית: **[[סיבוב הופעות]] עולמי של הבלונדינית בשידור חי**) הוא אלבום ההופעה השלישי של הזמרת-יוצרת האמריקאית מדונה. אלבום ההופעה יצא לאור ב-13 בדצמבר 1990, על ידי חברות התקליטים פיוניר.

אלבום ההופעה זכה להצלחה רבה, כאשר זכה בפרס גראמי.

## רשימת רצועות

## קישורים חיצוניים

## הערות שוליים

קטגוריה:אלבומי וידאו מ-1990
קטגוריה:אלבומי וידאו של מדונה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומי חברת וורנר רקורדס
פרארי S 195

ממוזער|300px|"פרארי S 195", שנת 1950
**"פרארי S 195"** (באיטלקית: **Ferrari 195 S**, קרויה גם: **Ferrari 195 Sport**) היא מכונית ספורט אשר נבנתה כמכונית מרוץ, מתוצרת יצרנית מכוניות הספורט והמרוץ האיטלקית פרארי אשר יוצרה בשנת 1950.

"פרארי S 195" הוצגה במרוץ "ג'ירו די סיציליה" (Giro di Sicilia) ב-2 באפריל 1950, הדגם היה דומה לדגם של "פררי 166 MM" שהשתתפה גם באותו מרוץ. שתי המכוניות, אחת פתוחה ואחת קופה סגורה, חלקו את בסיס הגלגלים של 2,250 מ"מ.

## "פרארי S 195"

* יוצרו 4 יחידות.
* מקדם גרר - 0.45.
* 2 דלתות.
* מספר נוסעים: 2+2.
* מנוע קדמי - אורכי.
* מנוע בנזין.
* סוג הנעה: הנעה אחורית.
* מנוע קירור מים.
* יחס כוח למשקל: 154.75 כ"ס ל-1,000 ק"ג.
* 3 מאיידים מתוצרת "וובר" מסוג "32 DCF".
* בלמים: קדמיים ואחוריים תוף.
* מתלים: מלפנים: גלגלים עצמאיים, מרובעים מעוצבים, קפיץ עלים רוחבי, בולמי זעזועים הידראוליים / אחוריים: גשר קשיח, קפיצי עלים אורכיים, מוט גלגל, בולמי זעזועים הידראוליים.
* מידות צמיגים: קדמיים:5.50-15, אחוריים: 6.00-15.

### דגמים
* "Touring Barchetta" - יוצרו 2 יחידות.
* "Touring Berlinetta" - יוצרו 2 יחידות.

## ראו גם
* פרארי S 159
* אאוטו אביו קוסטרוזיוני 815

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות מרוץ
S 195
קטגוריה:כלי רכב איטלקיים
קטגוריה:דגמי מכוניות שהושקו ב-1950
כמעט קיץ שגרתי

**כמעט קיץ שגרתי** (באיטלקית: **Croce e delizia**; באנגלית: **An Almost Ordinary Summer**) הוא סרט קולנוע איטלקי משנת 2019 בבימויו של סימון גודאנו.

בסרט מככבים אלסנדרו גאסמן, יסמין טרינקה, פבריציו בנטיבוגליו ופיליפו סקיציטאנו.

## תקציר העלילה
משפחתו של **טוני קסטלביצ'יו** (פבריציו בנטיבוגליו) ומשפחתו של **קרלו פטינה** (אלסנדרו גאסמן) הן שתי משפחות מנוגדות, שונות במעמדן החברתי ובמנטליות, המבלות יחד את חופשת הקיץ שלהן בבית נופש על חוף הים. חופשתן השלווה משתבשת, כאשר טוני וקרלו מפתיעים אותן ומודיעים שהם מאוהבים ומתכוונים להתחתן בעוד 3 שבועות. **פנלופה** (יסמין טרינקה), בתו של טוני, ו**סנדרו** (פיליפו סקיציטאנו), מחליטים לשתף פעולה, על מנת לעשות הכל כדי לסכסך בין שתי המשפחות ולהביא לביטול החתונה.

## שחקנים ודמויות

## הפקה
צילומי הסרט החלו בנובמבר 2018. הסרט צולם ברומא, בפורמיה ובגאאטה.

## הפצה
באיטליה, הסרט יצא להפצה בבתי הקולנוע ב-28 בפברואר 2019.

## קישורים חיצוניים

## הערות שוליים

קטגוריה:סרטי 2019
קטגוריה:סרטי דרמה איטלקיים
קטגוריה:סרטי דרמה קומית
קטגוריה:סרטי קומדיה רומנטית
קטגוריה:סרטי קומדיה
קטגוריה:סרטים איטלקיים
קטגוריה:סרטים באיטלקית
קטגוריה:סרטים הומוסקסואליים
לוטוס Mk1

**לוטוס Mk1** (באנגלית: **Lotus Mk1**, קרויה גם: **Lotus Mark I**) היא מכונית הספורט הראשונה שנבנתה על ידי **Colin Chapman**  בשנת 1948, אשר ייסד את יצרנית מכוניות הספורט לוטוס בשנת 1952.

## המייסד "קולין צ'מפן"

צ'מפן (1928–1982) היה מהנדס עיצוב אנגלי, ממציא ובונה בתעשיית הרכב, ומייסד יצרנית מכוניות הספורט "לוטוס".

בשנת 1952 הקים את חברת מכוניות הספורט לוטוס. צ'פמן ניהל בתחילה את לוטוס בזמנו הפנוי, בסיוע קבוצת חובבים. הידע שלו בטכניקות הנדסת אווירונאוטיקה עדכניות יתברר כחיוני להשגת ההתקדמות הטכנית העיקרית של הרכב. הפילוסופיה העיצובית שלו התמקדה במכוניות בעלות משקל קל.

## "לוטוס Mk1"

"לוטוס Mk1" הייתה המכונית הראשונה שתוכננה ונבנתה על ידי קולין צ'פמן בשנת 1948, בעוד צ'פמן היה עדיין סטודנט באוניברסיטת לונדון. המכונית תוכננה להתחרות כמכונית ניסויים, והיא נבנתה על שלדת "אוסטין 7"  וקיבלה מספר רישוי: "OX 9292".

בדגם ה-"לוטוס Mk1" השתתף צ'מפן באירועי מרוץ מכוניות מקומיים באופן פרטי.

צ'פמן בנה את גוף הדגם תוך שימוש במרכיב עשוי אלומיניום דק מלוכד לבוד. צ'מפן שינה את המתלה האחורי כדי לתת טיפול טוב יותר והמנוע כדי לתת יותר כוח. גישתו לבניית רכב תוך שימוש בעקרונות הנדסיים מודרניים היוותה את הדרך לעיצובים מהפכניים רבים נוספים שיבואו בעקבותיהם.

גלגלים וצמיגים גדולים יותר הותקנו וציר הקורה הקדמי פוצל כדי לספק מתלה קדמי עצמאי.

צ'מפן קרא למכונית "לוטוס", הוא מעולם לא אישר את הסיבה, אך אחת מכמה תאוריות סברה שהסיבה הייתה שחברתו דאז (אשתו לימים) הייזל, אותה כינה "פרח הלוטוס".

## ראו גם
* לוטוס סימן 2
## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1948
Mk1
קטגוריה:מכוניות בריטיות
יחסי אוסטריה–מונטנגרו

**יחסי אוסטריה–מונטנגרו** הם יחסי החוץ המתקיימים בין אוסטריה למונטנגרו.

## היסטוריה
נסיכות מונטנגרו כוננה יחסים עם האימפריה האוסטרו-הונגרית בשנת 1879. עם פרוץ מלחמת העולם הראשונה חברה ממלכת מונטנגרו לממלכת סרביה נגד מעצמות המרכז, ובכלל זה האימפריה האוסטרו-הונגרית, ובינואר 1916 נכבשה מונטנגרו על ידי מעצמות המרכז, ונשארה תחת כיבוש אוסטרי-גרמני עד לאחר המלחמה.

במהלך מלחמת העולם השנייה, הייתה אוסטריה מסופחת בידי גרמניה הנאצית, אשר בתורה כבשה את יוגוסלביה ב-1941. עם סיום הכיבוש של בעלות הברית באוסטריה ב-1955, הכריזה אוסטריה על נייטרליות במלחמה הקרה המתפתחת. גם יוגוסלביה הייתה נייטרלית, אולם נטתה מעט לצד ברית ורשה. בעקבות מלחמות יוגוסלביה, פורקה יוגוסלביה והפכה ל"איחוד של סרביה ומונטנגרו", אשר הסתיים ב-2006.

ב-12 ביוני 2006 כוננו שתי המדינות יחסים דיפלומטיים.

## יחסים כלכליים
סך הסחר בין שתי המדינות בשנת 2013 הסתכם בכ-37.4 מיליון אירו, מתוכם היבוא הסתכם ב-33.5 מיליון אירו והיצוא ל-3.9 מיליון אירו. ההשקעות הישירות מאוסטריה בשנת 2013 הסתכמו ב-12.2 מיליון אירו.

סך הסחר בין שתי המדינות בשנת 2012 הסתכם בכ-36.9 מיליון אירו, מתוכם היבוא הסתכם ב-32.7 מיליון אירו והיצוא ל-4.2 מיליון אירו. ההשקעות הישירות מאוסטריה בשנת 2012 הסתכמו ב-9.4 מיליון אירו.

סך הסחר בין שתי המדינות בשנת 2011 הסתכם בכ-39.1 מיליון אירו, מתוכם היבוא הסתכם ב-33.9 מיליון אירו והיצוא ל-5.2 מיליון אירו. ההשקעות הישירות מאוסטריה בשנת 2011 הסתכמו ב-11.5 מיליון אירו.

סך הסחר בין שתי המדינות בשנת 2010 הסתכם בכ-52.04 מיליון אירו, מתוכם היבוא הסתכם ב-49.2 מיליון אירו והיצוא ל-2.8 מיליון אירו. ההשקעות הישירות מאוסטריה בשנת 2010 הסתכמו ב-57.7 מיליון אירו.

## יחסים דיפלומטיים
אוסטריה מחזיקה במונטנגרו שגרירות בפודגוריצה וקונסוליה כללית בבודווה. מאידך, מונטנגרו מחזיקה שגרירות באוסטריה בווינה וקונסוליות באייזנשטדט ובאינסברוק.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Sooner or Later

"**Sooner or Later**" (בעברית: "**בְּמוּקדָם אוֹ בְּמאוּחָר**") הוא שיר שהוקלט על ידי הזמרת-יוצרת האמריקאית מדונה, מתוך הפסקול השני שלה, *[[I'm Breathless]]*. השיר יצא לאור ב-21 במאי 1990, על ידי חברות התקליטים האחים וורנר וסייר רקורדס. הוא נכתב על ידי סטיבן סונדהיים והופק על ידי מדונה וביל בוטרל.

השיר זכה בפרס אוסקר לשיר המקורי הטוב ביותר, אם כי הזמרת לא הייתה שותפה לכתיבתו, ולכן היא לא קיבלה קרדיט על הפרס.

## רקע וכתיבה
השיר נכתב על ידי סטיבן סונדהיים לבדו והופק על ידי מדונה וביל בוטרל. ב-13 באפריל 1990, יצאה מדונה לסיבוב ההופעות השלישי שלה "Blond Ambition World Tour", אשר תמך בפסקול *[[I'm Breathless]]*. במהלך סיבוב ההופעות ביצעה את השיר מספר פעמים. במהלך ביצוע השיר עם מייקל ג'קסון התלבשה מדונה בדמותה של מרילין מונרו.

בטקס פרסי אוסקר ה-63 נקרא השיר בשם "".

## בתרבות הפופולרית
ב-2019, השיר הוקלט במסגרת פרק בשם *Chapter Forty-Six: The Red Dahlia* מהעונה השלישית של סדרת הטלוויזיה "ריברדייל", בביצועה של אשלי מארי. ב"פוזה", עונה שנייה, פרק שש (2019), אלקטרה ביצעה את "Sooner or Later" באירוע בהנחיית בלנקה ופריי טל כדי לגייס כספים ומודעות ל-HIV-AIDS. הזמרת-יוצרת האמריקאית מולי רינגוולד הקליטה את השיר לאלבום הבכורה שלה, *Except Sometimes* ב-2013. הוא בוצע גם על ידי אמה רוברטס וקים קרדשיאן במסגרת הפרק השני בעונה השתים-עשרה של סדרת הטלוויזיה "אימה אמריקאית" (2023). באותו הפרק, לבשה רוברטס את השמלה של מדונה מטקס פרסי אוסקר ה-63.

## פרסים ומועמדויות

## קישורים חיצוניים

## הערות שוליים

קטגוריה:דיק טרייסי
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי סטיבן סונדהיים
קטגוריה:שירים שהופקו על ידי ביל בוטרל
קטגוריה:שירים שהופקו על ידי מדונה
קטגוריה:שירים מסרטי קולנוע
קטגוריה:בלדות משנות ה-1990
קטגוריה:בלדות ג'אז
קטגוריה:שירי ג'אז אמריקאיים
קטגוריה:שירי ג'אז ווקאלי
קטגוריה:זוכי אוסקר: השיר המקורי הטוב
The Very Best of 1990–2000

***The Very Best of 1990–2000*** (בעברית: **הַטּוֹב בְּיוֹתֵר 1990–2000**) הוא אלבום האוסף הראשון של הזמרת-יוצרת האנגלייה שרה ברייטמן. האלבום יצא לאור ב-28 במאי 2001, בהוצאת חברת התקליטים איסט וסט רקורדס. אלבום האוסף יצא לאחר צאת אלבום האולפן השביעי של ברייטמן, *[[La Luna]]*.

אלבום האוסף הגיע למקום השמיני במצעד האלבומים ההולנדי.

## רקע והוצאה
*The Very Best of 1990–2000* הופק על ידי פרנק פיטרסון, בדומה לאלבומים נוספים של ברייטמן. הוא מאגד את מיטב להיטיה משנת 1990 עד שנת 2000. איגוד תעשיית ההקלטות השוודי (GLF) העניק לו את תואר הזהב, על מכירות של 40,000 עותקים במדינה, דבר שהפך אותו לאחד מהאלבומים הנמכרים ביותר במדינה בשנה בה יצא.

בהולנד, נמכר *The Very Best of 1990–2000* בלמעלה מ-80,000 עותקים, דבר אשר הקנה לו שם את תואר הפלטינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אוסף של שרה ברייטמן
קטגוריה:אלבומי אוסף באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת איסט וסט רקורדס
Encore (אלבום של שרה ברייטמן)

***Encore*** (בעברית: **הַדְרָן**) הוא אלבום האולפן המשותף השלישי של הזמרת-יוצרת האנגלייה שרה ברייטמן והמלחין הבריטי אנדרו לויד ובר. האלבום יצא לאור ב-23 באפריל 2002, בהוצאת חברת התקליטים רילי יוזפול רקורדס. האלבום כולל שירים בסגנון הפופ אופראי וסגנון מוזיקת העולם.

האלבום הגיע למקום הראשון במצעד האלבומים השוודי.

## רקע והוצאה
עבור *Encore*, הקליטה שרה ברייטמן מחדש ביחד עם סטיב בארטון את השיר "Think of Me", הלקוח מהמחזמר, "פנטום האופרה". כמו כן, ביצעה ברייטמן באלבום את השיר "Memory", בגרסה מחודשת בשפה האיטלקית. את *Encore* הפיק אנדרו לויד ובר, שהיה שותף לכתיבת והלחנת חלק מהשירים שנכללו בו.

האלבום כולל בדיוק את אותם השירים שנכללו באלבום האוסף השני של ברייטמן, *[[Classics]]*, אך בנוסף אליהם, צורפו גם ארבעה שירים חדשים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומים באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי נייג'ל רייט
קטגוריה:אלבומי חברת רילי יוזפול רקורדס
The Andrew Lloyd Webber Collection

***The Andrew Lloyd Webber Collection*** (בעברית: **האוסף של אנדרו לויד ובר**) הוא אלבום האוסף המשותף הראשון של הזמרת-יוצרת האנגלייה שרה ברייטמן והמלחין הבריטי אנדרו לויד ובר. אלבום האוסף יצא לאור בשנת 1997, בהוצאת חברות התקליטים פולידור רקורדס ורילי יוזפול רקורדס. במסגרת האלבום, הקליטה ברייטמן שירים שנלקחו ממחזמרים ידועים כמו "פנטום האופרה", "שיר וריקוד" ו"אוויטה". במרוצת השנים, הוכר כאלבום השלישי הנמכר ביותר של ברייטמן בארצות הברית.

אלבום האוסף הגיע למקום הראשון במצעד האלבומים השוודי.

## רקע והוצאה
*The Andrew Lloyd Webber Collection* כולל שירים שנלקחו ממחזמרים שונים כדוגמת "The Phantom of the Opera" ו-"Wishing You Were Somehow Here Again", הלקוחים מתוך המחזמר, "פנטום האופרה". אלבום האוסף זכה להצלחה רבה בארצות הברית, שם הפך לאלבומה השלישי הנמכר ביותר של ברייטמן.

בנוסף לכך, נחשב *The Andrew Lloyd Webber Collection* לאלבום המשך של *[[Sarah Brightman Sings the Music of Andrew Lloyd Webber]]* (1992).

## הצלחה מסחרית
האלבום הגיע לראשונה למקום ה-110 במצעד הבילבורד 200 ושהה בו במשך 17 שבועות. במצעד אלבומי הקרוסאובר הקלאסיים של בילבורד, הגיע למקום השני ובמצעד האלבומים הקלאסיים הגיע למקום השני גם כן. איגוד תעשיית ההקלטות האמריקאי (RIAA) העניק לו את תואר הזהב, על מכירות של למעלה מ-500,000 עותקים במדינה.

ב-23 באוגוסט 2009, פרסם מגזין בילבורד כתבה רשמית בה היה כתוב שמכירות האלבום במדינה עומדות על 787,000 עותקים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אוסף של שרה ברייטמן
קטגוריה:אלבומים משותפים
קטגוריה:אלבומי אוסף באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי נייג'ל רייט
קטגוריה:אלבומי חברת פולידור רקורדס
קטגוריה:אלבומי חברת רילי יוזפול רקורדס